พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะและเข็มวิทยฐานะของมหาวิทยาลัยธรรมศาสตร์พ.ศ. ๒๕๓๔ ภูมิพลอดุลยเดช ป.ร.ให้ไว้ ณ วันที่ ๑๐กรกฎาคม พ.ศ. ๒๕๓๔เป็นปีที่ ๔๖ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ และเข็มวิทยาฐานะของมหาวิทยาลัยธรรมศาสตร์อาศัยอำนาจตามความในมาตรา ๒๕แห่งธรรมนูญการปกครองราชอาณาจักร พุทธศักราช ๒๕๓๔ กับมาตรา ๔๗ วรรคสอง และมาตรา ๕๑วรรคสอง แห่งพระราชบัญญัติมหาวิทยาลัยธรรมศาสตร์ พ.ศ. ๒๕๓๑จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยาฐานะและเข็มวิทยาฐานะของมหาวิทยาลัยธรรมศาสตร์พ.ศ. ๒๕๓๔มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓[๒]ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยธรรมศาสตร์ดังนี้(๑) สาขาวิชาการตลาด มีปริญญาสามชั้น คือ(ก) เอก เรียกว่า การตลาดดุษฎีบัณฑิต ใช้อักษรย่อ กต.ด.(ข) โท เรียกว่า การตลาดมหาบัณฑิต ใช้อักษรย่อ กต.ม.(ค) ตรี เรียกว่า การตลาดบัณฑิต ใช้อักษรย่อ กต.บ.(๒) สาขาวิชาทันตแพทยศาสตร์ มีปริญญาสองชั้น คือ(ก) เอก เรียกว่า ทันตแพทยศาสตรดุษฎีบัณฑิต ใช้อักษรย่อ ท.ด.(ข) ตรี เรียกว่า ทันตแพทยศาสตรบัณฑิต ใช้อักษรย่อ ท.บ.(๓) สาขาวิชานิติศาสตร์ มีปริญญาสามชั้น คือ(ก) เอก เรียกว่า นิติศาสตรดุษฎีบัณฑิต ใช้อักษรย่อ น.ด.(ข) โท เรียกว่า นิติศาสตรมหาบัณฑิต ใช้อักษรย่อ น.ม.(ค) ตรี เรียกว่า นิติศาสตรบัณฑิต ใช้อักษรย่อ น.บ.(๔) สาขาวิชาบริหารธุรกิจ มีปริญญาสามชั้น คือ(ก) เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด.(ข) โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค) ตรี เรียกว่า บริหารธุรกิจบัณฑิต ใช้อักษรย่อ บธ.บ.(๕) สาขาวิชาบัญชี มีปริญญาสามชั้น คือ(ก) เอก เรียกว่า บัญชีดุษฎีบัณฑิต ใช้อักษรย่อ บช.ด.(ข) โท เรียกว่า บัญชีมหาบัณฑิต ใช้อักษรย่อ บช.ม.(ค) ตรี เรียกว่า บัญชีบัณฑิต ใช้อักษรย่อ บช.บ.(๖) สาขาวิชาพยาบาลศาสตร์ มีปริญญาสามชั้น คือ(ก) เอก เรียกว่า พยาบาลศาสตรดุษฎีบัณฑิต ใช้อักษรย่อ พย.ด.(ข) โท เรียกว่า พยาบาลศาสตรมหาบัณฑิต ใช้อักษรย่อ พย.ม.(ค) ตรี เรียกว่า พยาบาลศาสตรบัณฑิต ใช้อักษรย่อ พย.บ.(๗) สาขาพัฒนาชุมชน มีปริญญาสามชั้น คือ(ก) เอก เรียกว่า พัฒนาชุมชนดุษฎีบัณฑิต ใช้อักษรย่อ พช.ด.(ข) โท เรียกว่า พัฒนาชุมชนมหาบัณฑิต ใช้อักษรย่อ พช.ม.(ค) ตรี เรียกว่า พัฒนาชุมชนบัณฑิต ใช้อักษรย่อ พช.บ.(๘) สาขาวิชาพัฒนาแรงงานและสวัสดิการ มีปริญญาสามชั้น คือ(ก) เอก เรียกว่า พัฒนาแรงงานและสวัสดิการดุษฎีบัณฑิตใช้อักษรย่อ รส.ด.(ข) โท เรียกว่า พัฒนาแรงงานและสวัสดิการมหาบัณฑิตใช้อักษรย่อ รส.ม.(ค) ตรี เรียกว่า พัฒนาแรงงานและสวัสดิการบัณฑิตใช้อักษรย่อ รส.บ(๙) สาขาวิชาแพทยศาสตร์ มีปริญญาสองชั้น คือ(ก) เอก เรียกว่า แพทยศาสตรดุษฎีบัณฑิต ใช้อักษรย่อ พ.ด.(ข) ตรี เรียกว่า แพทยศาสตรบัณฑิต ใช้อักษรย่อ พ.บ.(๑๐) สาขาวิชารัฐศาสตร์ มีปริญญาสามชั้น คือ(ก) เอก เรียกว่า รัฐศาสตรดุษฎีบัณฑิต ใช้อักษรย่อ ร.ด.(ข) โท เรียกว่า รัฐศาสตรมหาบัณฑิต ใช้อักษรย่อ ร.ม.(ค) ตรี เรียกว่า รัฐศาสตรบัณฑิต ใช้อักษรย่อ ร.บ.(๑๑) สาขาวิชาวารสารศาสตร์ มีปริญญาสามชั้น คือ(ก) เอก เรียกว่า วารสารศาสตรดุษฎีบัณฑิต ใช้อักษรย่อ ว.ด.(ข) โท เรียกว่า วารสารศาสตรมหาบัณฑิต ใช้อักษรย่อ ว.ม.(ค) ตรี เรียกว่า วารสารศาสตรบัณฑิต ใช้อักษรย่อ ว.บ.(๑๒) สาขาวิชาวิทยาศาสตร์ มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด.(ข) โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค) ตรี เรียกว่า วิทยาศาสตรบัณฑิต ใช้อักษรย่อ วท.บ.(๑๓) สาขาวิชาวิศวกรรมศาสตร์ มีปริญญาสามชั้น คือ(ก) เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด.(ข) โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค) ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๑๔) สาขาวิชาศิลปกรรมศาสตร์ มีปริญญาสามชั้น คือ(ก) เอก เรียกว่า ศิลปกรรมศาสตรดุษฎีบัณฑิต ใช้อักษรย่อ ศป.ด.(ข) โท เรียกว่า ศิลปกรรมศาสตรมหาบัณฑิต ใช้อักษรย่อ ศป.ม.(ค) ตรี เรียกว่า ศิลปกรรมศาสตรบัณฑิต ใช้อักษรย่อ ศป.บ.(๑๕) สาขาวิชาศิลปศาสตร์ มีปริญญาสามชั้น คือ(ก) เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด.(ข) โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๑๖) สาขาวิชาเศรษฐศาสตร์ มีปริญญาสามชั้น คือ(ก) เอก เรียกว่า เศรษฐศาสตรดุษฎีบัณฑิต ใช้อักษรย่อ ศ.ด.(ข) โท เรียกว่า เศรษฐศาสตรมหาบัณฑิต ใช้อักษรย่อ ศ.ม.(ค) ตรี เรียกว่า เศรษฐศาสตรบัณฑิต ใช้อักษรย่อ ศ.บ.(๑๗) สาขาวิชาสังคมวิทยาและมานุษยวิทยา มีปริญญาสามชั้น คือ(ก) เอก เรียกว่า สังคมวิทยาและมานุษยวิทยาดุษฎีบัณฑิตใช้อักษรย่อ สม.ด.(ข) โท เรียกว่า สังคมวิทยาและมานุษยวิทยามหาบัณฑิตใช้อักษรย่อ สม.ม.(ค) ตรี เรียกว่า สังคมวิทยาและมานุษยวิทยาบัณฑิตใช้อักษรย่อ สม.บ.(๑๘) สาขาวิชาสังคมสงเคราะห์ศาสตร์ มีปริญญาสามชั้น คือ(ก) เอก เรียกว่า สังคมสงเคราะห์ศาสตรดุษฎีบัณฑิตใช้อักษรย่อ สส.ด.(ข) โท เรียกว่า สังคมสงเคราะห์ศาสตรมหาบัณฑิต ใช้อักษรย่อสส.ม.(ค) ตรี เรียกว่า สังคมสงเคราะห์ศาสตรบัณฑิต ใช้อักษรย่อ สส.บ.ทั้งนี้ ให้ระบุชื่อวิชาเอกในวงเล็บต่อท้ายปริญญาด้วย ถ้ามีมาตรา ๔ครุยวิทยาฐานะของมหาวิทยาลัยธรรมศาสตร์ มีสามชั้น คือ(๑) ครุยดุษฎีบัณฑิต ทำด้วยผ้า แพร หรือเสิร์จสีดำเย็บเป็นเสื้อคลุมยาวเหนือข้อเท้าพอประมาณ หลังจีบ ตัวเสื้อผ่าอกตลอด แขนกว้างยาวตกข้อศอก มีพาดบ่าซ้ายทำด้วยแพร เสิร์จหรือกำมะหยี่ สีตามสีประจำสาขาวิชา ประกอบด้วยวงกลมมีเส้นผ่าศูนย์กลาง ๗ เซนติเมตร บนวงกลมมีตราธรรมจักรทำด้วยโลหะสีทองขอบลงยาสีแดงตอนล่างมีอักษรย่อ ม.ธ. ลงยาสีน้ำเงิน ตรงกลางมีพานรัฐธรรมนูญสีทอง ด้านหน้าของพาดบ่ายาวตามลำตัวประมาณ ๕๕เซนติเมตร มีแถบสีขาวทำด้วยไหมพรมหรือขนสัตว์ที่ปลายพาดบ่ากว้าง ๑๐ เซนติเมตร ยาว๑๕ เซนติเมตร สามแถบ เว้นระยะแถบละ ๕ เซนติเมตร ด้านหลังมีจีบยาวไปตามลำดับ ๕๐เซนติเมตร มีแถบที่ปลายพาดบ่าเช่นเดียวกับด้านหน้าสามแถบประกอบด้วยหมวกแผ่นสี่เหลี่ยมด้านเท่ามุมตัดสีดำ ทำด้วยผ้า แพร หรือเสิร์จมีพู่ห้อยสีตามสีประจำสาขาวิชา(๒) ครุยมหาบัณฑิต เช่นเดียวกับครุยดุษฎีบัณฑิต แต่มีแถบที่ปลายพาดบ่าด้านละสองแถบ(๓) ครุยบัณฑิต เช่นเดียวกับครุยมหาบัณฑิตแต่มีแถบที่ปลายพาดบ่าด้านละหนึ่งแถบครุยแพทยศาสตรบัณฑิตและครุยทันตแพทยศาสตรบัณฑิตเช่นเดียวกับครุยมหาบัณฑิต[๓]มาตรา ๕[๔] สีประจำสาขาวิชา มีดังนี้สาขาวิชาการตลาด สีขาวมีริมสีฟ้าตามยาวกว้างข้างละ ๓ เซนติเมตรสาขาวิชาทันตแพทยศาสตร์ สีม่วงมีขลิบสีทองตามยาวกว้างข้างละ ๑ เซนติเมตรสาขาวิชานิติศาสตร์ สีขาวสาขาวิชาบริหารธุรกิจ สีฟ้ากับสีขาวอย่างละครึ่งสาขาวิชาบัญชี สีฟ้ามีริมสีขาวตามยาวกว้างข้างละ ๓ เซนติเมตรสาขาวิชาพยาบาลศาสตร์ สีขาวมีริมสีแดงเลือดนกตามยาวกว้างข้างละ ๓ เซนติเมตรสาขาวิชาพัฒนาชุมชน สีเลือดหมูกับสีขาวอย่างละครึ่ง(สีเลือดหมูอยู่ด้านใน สีขาวอยู่ด้านนอก)สาขาวิชาพัฒนาแรงงานและสวัสดิการ สีเลือดหมูมีขลิบสีขาวตามยาวกว้างข้างละ ๑ เซนติเมตรสาขาวิชาแพทยศาสตร์ สีเขียวใบไม้สาขาวิชารัฐศาสตร์ สีดำสาขาวิชาวารสารศาสตร์ สีเม็ดมะปรางสาขาวิชาวิทยาศาสตร์ สีเหลืองสาขาวิชาวิศวกรรมศาสตร์ สีเลือดหมูมีขลิบสีทองตามยาวกว้างข้างละ ๑ เซนติเมตรสาขาวิชาศิลปกรรมศาสตร์ สีทองสาขาวิชาศิลปศาสตร์ สีแสดสาขาวิชาเศรษฐศาสตร์ สีฟ้าสาขาวิชาสังคมวิทยาและมานุษยวิทยา สีชมพูสาขาวิชาสังคมสงเคราะห์ศาสตร์ สีเลือดหมูมาตรา ๖เข็มวิทยฐานะของมหาวิทยาลัยธรรมศาสตร์มีลักษณะเป็นรูปอาร์มพื้นกึ่งซ้ายลงยาสีเหลือง กึ่งขวาลงยาสีแดงรองรับตราธรรมจักรทำด้วยโลหะสีทองขอบลงยาสีแดง ตอนล่างมีอักษรย่อ ม.ธ. ลงยาสีน้ำเงินมีพานรัฐธรรมนูญสีทองอยู่กลางมาตรา ๗ให้มหาวิทยาลัยธรรมศาสตร์จัดทำครุยวิทยาฐานะและเข็มวิทยฐานะตามพระราชกฤษฎีกานี้ขึ้นไว้เป็นตัวอย่างมาตรา ๘สำหรับนักศึกษาในคณะพาณิชยศาสตร์และการบัญชีแผนกพาณิชยศาสตร์ซึ่งสำเร็จการศึกษาในปีการศึกษา ๒๕๓๓ ให้กำหนดปริญญาเอกเรียกว่าพาณิชยศาสตรดุษฎีบัณฑิต ใช้อักษรย่อ พณ.ด ปริญญาโทเรียกว่าพาณิชยศาสตรมหาบัณฑิต ใช้อักษรย่อ พณ.ม. และปริญญาตรีเรียกว่าพาณิชยศาสตรบัณฑิต ใช้อักษรย่อ พณ.บ. และสีประจำแผนกคือสีฟ้ากับสีขาวอย่างละครึ่งมาตรา ๙ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการอานันท์ ปันยารชุนนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการปรับปรุงกฎหมายว่าด้วยมหาวิทยาลัยธรรมศาสตร์โดยตราขึ้นเป็นพระราชบัญญัติมหาวิทยาลัยธรรมศาสตร์ พ.ศ. ๒๕๓๑และในปัจจุบันมหาวิทยาลัยธรรมศาสตร์ได้เปิดสอนสาขาวิชาการตลาด สาขาวิชาแพทยศาสตร์และสาขาวิชาวิศวกรรมศาสตร์เพิ่มขึ้น สมควรกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะและเข็มวิทยฐานะของมหาวิทยาลัยธรรมศาสตร์เสียใหม่แต่โดยที่มาตรา ๔๗ วรรคสอง และมาตรา ๕๑ วรรคสองแห่งพระราชบัญญัติมหาวิทยาลัยธรรมศาสตร์ พ.ศ. ๒๕๓๑บัญญัติว่าการกำหนดปริญญาในสาขาวิชาอักษรย่อสำหรับสาขาวิชาครุยวิทยาฐานะและเข็มวิทยฐานะให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะและเข็มวิทยฐานะของมหาวิทยาลัยธรรมศาสตร์ (ฉบับที่ ๒) พ.ศ. ๒๕๓๖[๕]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยธรรมศาสตร์ได้เปิดสอนสาขาวิชาพัฒนาชุมชนเพิ่มขึ้นสมควรกำหนดปริญญาในสาขาวิชา อักษรย่อสำหรับสาขาวิชา และสีประจำสาขาวิชาสำหรับสาขาวิชาดังกล่าวจึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ และเข็มวิทยฐานะของมหาวิทยาลัยธรรมศาสตร์(ฉบับที่ ๓) พ.ศ. ๒๕๓๘[๖]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยธรรมศาสตร์ได้เปิดสอนสาขาวิชาพัฒนาแรงงานและสวัสดิการเพิ่มขึ้นสมควรกำหนดปริญญาในสาขาวิชา อักษรย่อสำหรับสาขาวิชา และสีประจำสาขาวิชาของสาขาวิชาดังกล่าว จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ และเข็มวิทยฐานะของมหาวิทยาลัยธรรมศาสตร์(ฉบับที่ ๔) พ.ศ. ๒๕๔๒[๗]หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากมหาวิทยาลัยธรรมศาสตร์ได้เปิดสอนสาขาวิชาทันตแพทยศาสตร์ สาขาวิชาพยาบาลศาสตร์ และสาขาวิชาศิลปกรรมศาสตร์เพิ่มขึ้น สมควรแก้ไขเพิ่มเติมปริญญาในสาขาวิชา อักษรย่อสำหรับสาขาวิชาลักษณะของครุยวิทยฐานะ และสีประจำสาขาวิชาของมหาวิทยาลัยธรรมศาสตร์เพื่อกำหนดปริญญาในสาขาวิชา อักษรย่อสำหรับสาขาวิชา และสีประจำสาขาวิชาสำหรับสาขาวิชาดังกล่าว ตลอดจนกำหนดลักษณะของครุยทันตแพทยศาสตรบัณฑิตให้เหมาะสม จึงจำเป็นต้องตราพระราชกฤษฎีกานี้วิชชุตา/ผู้จัดทำ๗กุมภาพันธ์ ๒๕๕๔นฤตยา/ผู้ตรวจ๒๓ พฤษภาคม ๒๕๕๔[๑] ราชกิจจานุเบกษาเล่ม ๑๐๘/ตอนที่ ๑๒๒/หน้า ๕๓๘/๑๑ กรกฎาคม ๒๕๓๔[๒] มาตรา ๓แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ และเข็มวิทยฐานะของมหาวิทยาลัยธรรมศาสตร์ (ฉบับที่ ๔) พ.ศ. ๒๕๔๒[๓] มาตรา ๔ วรรคสองแก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ และเข็มวิทยฐานะของมหาวิทยาลัยธรรมศาสตร์ (ฉบับที่ ๔) พ.ศ. ๒๕๔๒[๔] มาตรา ๕แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ และเข็มวิทยฐานะของมหาวิทยาลัยธรรมศาสตร์ (ฉบับที่ ๔) พ.ศ. ๒๕๔๒[๕] ราชกิจจานุเบกษาเล่ม ๑๑๐/ตอนที่ ๑๐๑/ฉบับพิเศษ หน้า ๘/๒๘ กรกฎาคม ๒๕๓๖[๖] ราชกิจจานุเบกษาเล่ม ๑๑๒/ตอนที่ ๕๖ ก/หน้า ๑๙/๒๙ ธันวาคม ๒๕๓๘[๗] ราชกิจจานุเบกษาเล่ม ๑๑๖/ตอนที่ ๘๓ ก/หน้า ๙/๑๗ กันยายน ๒๕๔๒